ลงทะเบียนรับสิทธิ์โครงการล้างแอร์ช่วยชาติ เฟส 2 ภายในวันที่ 30 กันยายนนี้
นางจิราพร ศิริคำ รองผู้ว่าการยุทธศาสตร์ ในฐานะโฆษกการไฟฟ้าฝ่ายผลิตแห่งประเทศไทย หรือ กฟผ. เปิดเผยถึงผลการดำเนินมาตรการประหยัดพลังงานไฟฟ้าจากโครงการล้างแอร์ช่วยชาติของ กฟผ. ที่ร่วมกับกระทรวงพลังงาน สมาคมผู้ค้าเครื่องปรับอากาศไทยและผู้ค้าปลีก (Modern Trade) ในห้างสรรพสินค้า ตั้งแต่วันที่ 18 เมษายน  2565 เป็นต้นมา ว่า สามารถดำเนินการล้างแอร์ไปแล้วกว่า 15,000 เครื่อง ช่วยประหยัดพลังงานไฟฟ้าได้ถึง 2.26 ล้านหน่วย หรือเปรียบเทียบเป็นค่าไฟฟ้าที่ลดลง 17.93 ล้านบาท และลดการปล่อยก๊าซคาร์บอนไดออกไซด์กว่า 1,000 ตันคาร์บอนไดออกไซด์เทียบเท่า ซึ่งการล้างแอร์ทุก 6 เดือน จะทำให้แอร์สามารถทำงานได้อย่างเต็มประสิทธิภาพ  ประหยัดพลังงานไฟฟ้ามากขึ้นและช่วยลดค่าใช้จ่ายได้ทันทีประมาณร้อยละ 10ผู้ที่สนใจเข้าร่วมโครงการล้างแอร์ช่วยชาติ เฟส 2 เพื่อรับส่วนลดค่าล้างแอร์ 300  บาท จนกว่าจะครบ 20,000 สิทธิ์ โดยสามารถลงทะเบียนรับสิทธิ์ ณ ห้างสรรพสินค้าที่เข้าร่วมโครงการ ได้แก่ โฮมโปร เพาเวอร์บาย เดอะมอลล์ ดิเอ็มโพเรียม สยามพารากอน และบลูพอร์ต ภายในวันที่ 30 กันยายน 2565 เพียงนำบัตรประชาชนและใบเสร็จค่าไฟ 1 เดือนของปี 2565 เพื่อใช้เป็นหลักฐานในการรับสิทธิ์ จำกัดครัวเรือนละ 1 สิทธิ์ต่อการล้างแอร์ 1 เครื่อง โดยต้องไม่เคยได้รับสิทธิ์จากโครงการล้างแอร์ช่วยชาติ เฟส 1 และต้องเป็นแอร์แบบติดผนังขนาดไม่เกิน 24,000 บีทียู หรือสอบถามรายละเอียดเพิ่มเติมได้ที่ 062 273 9396 หรือ 062 273 9335